Falimentimi i Greqisë
Vërtitjet pranë familentimit me përpasjen e fjalëve mes Athinës dhe Brukselit
Ministri grek i Financave tha të enjten se do të dëshironte që vendi i tij të mos kishte hyrë asnjëherë në eurozonë – dhe paralajmëroi kreditorët ndërkombëtarë se ai do të refuzonte të nënshkruante një plan shpëtimi që do ta çonte Greqinë në një “spirale vdekjeprurëse”. Me një marrëveshje shpëtimi ende larg në horizont, ka rreziqe se Athina mund të mbetet pa fonde në ditët në vazhdim. Ish punonjësit e stacionit publit grek ERT hynë me forcë në vendet e tyre të punës kohët e fundit. Qeveria e mëparshme e mbylli stacionin televiziv në vitin 2013 dhe pushoi nga puna 2,600 njerëz për të plotësuar kërkesat për shkurtimin e shpenzimeve të kërkuara nga kreditorët e Greqisë. Qeveria Syriza, që është kundër masave shtrënguese, po vazhdon me premtimet për të rihapur stacionin duke ripunësuar 1,500 njerëz. Kriza në Greqi është larg përfundimit. Ekonomia është përsëri në recesion. Analisti Raoul Ruparel me grupin e politikave Open Europe fajëson zgjatjen pafund të negociatave mes Athinës dhe BE-së lidhur me borxhin e vendit. Greqia bëri pagesën e një huaje prej 858-milionë dollarësh tek Fondi Monetar Ndërkombëtar – por vetëm duke prekur rezervat e emergjencës të kërkuara nga vet FMN-ja. Ministri i Financave Yanis Varoufakis ka paralajmëruar se pas dy javësh Greqia mund të mos ketë më fonde për të paguar faturat. Ai shpjegoi përse Greqia ka kundërshtuar kërkesat e BE-së për reforma më të thella. Greqia duhet të gjejë 2.2 miliardë dollarë deri në fund të majit për të paguar pagat dhe pensionet. Në korrik dhe gusht, Greqia duhet t’i paguajë Bankës Qëndrore Evropiane 7.7 miliardë dollarë për interesat e bonove të thesarit. Pasojat e mospagimit do të ishin të rënda, thotë Raoul Ruparel. Grekët po përballojnë lajmet të këqija, thotë profesori Ioannis Kokkoris në universitetin Queen Mary të Londrës. Pasiguri të tilla kanë pllakosur Greqinë që nga kriza e borxheve në vitin 2008. Vetëm nëse Greqia dhe BE-ja arrin një marrëveshje të minutës së fundit, kjo krizë do të arrijë majën në ditët në vazhdim ndërsa buxhetit grek po i shterojnë paratë.